190 Justicia

Secundum Philosophum, 5 *Ethicorum*, justicia duplex. Vna que est virtus generalis et includit alias virtutes. Alia spiritualis que ponit equalitatem in commutacionibus. De prima dicit Hieronimus in *Epistulam ad* *Celantiam*. Duo sunt mandatorum in quibus clauditur tota justicia, scilicet, prohibendi vnum et iubendi alterum. Ut enim mala prohibentur[[1]](#endnote-1) et bona precipiuntur, Psal. [36:27]: *Declina a malo, et fac bonum*. Vnde Chrisostomus, *Homilia* 16, si cotidie cogites que sit iusticia Dei, quid odit quid amat, iusticia ipsa ostendet tibi suas vias. Nam sicut iusticia tua, sic odientes te fugit, sic amantes te sequitur.

Item, sicut non peruenitur ad terminum nisi per medium, sic nec regnum celorum nisi per iusticiam. Que autem erit iusticia originalis. Primo homini data quam si tenuisset numquam peccasset. Ipsa iam facta est quasi medium per quod transitur ad celum, Matt. 5[:20]: *Nisi abundaverit justitia vestra plus quam scribarum et pharisæorum, non intrabitis in regnum cælorum*. Et ad Tit. 3[:7]: *Justificati gratia ipsius, hæredes* sumus *secundum spem vitæ æternæ*.

¶ De iusticia que est virtus spiritualis, dicit Tullius, *De officiis,* hiis qui vident et emunt, et contrahendis negociis implicantur, necessaria est iusticia, cuius tanta est vis, ut nec illi nec sceleribus intendunt possunt sine aliqua particula iusticie vivere.

¶ Archipirata si non equaliter predam disperciat, aut interficietur a sociis aut relinquetur. Iccirco in scriptura [Isai. 11:5] *iustiticia* comparatur cingulo uel zone. Nam sicut zona circumcinget eum cuius est ex omni parte, sic iusticia requisita omnia obseruat. Ideo dicitur de Christo per Ysai. 11[:5]: *Erit justitia cingulum lumborum ejus*. Pueri qui non vtuntur zonis trahunt vestes suas in luto, sic qui non vtuntur iusticiam sordidant se.

¶ Iccirco dicitur de Aaron, Eccli. 50[:14], circumcingit se iusticia. Sunt aliqui maiores qui faciunt sibi zonas de pecunia, sicut mercatores qui nullum iudicium dant nisi propter pecuniam, et sic declinant a iusticia, Matt. 10[:8-9]: *Gratis accepistis, gratis date. Nolite possidere aurum, neque argentum, neque pecuniam in zonis vestris*. Sed de talibus dicitur Ysai. 3[:24]: Erit *pro zona funiculus*, quo, scilicet suspendetur.

¶ Item, iusticia comparatur gladio quia solet esse splendidus et bene limatus, sed heu quod dolendum est hodie gladius iste est ita rubiginosus filitate quod horridum est videre et laboriosum valde ipsum de vagina legis extrahere, non erat murmur de iniuria, set nunc vix extra habetur murmure.

Item, gladius iste solebat esse ex vtraque parte acutus, quia nec parcens diuiti nec pauperi. Ideo huc iussit Salomon sibi afferri, 3 Reg. 3[:24-25]: *Afferte mihi gladium,* et *Dividite infantem vivum*. Moraliter infans viuus diuiditur quando vnicuique quod suum est iuste tribuitur. Quia innocencia viua conseruatur in iudice per iustam sentenciam et in proximo /f.56vb/ per iuris euidenciam tali gladio attingebatur, carum dicimus. De quo refert Valerius, libro 6 c. 5, quod cum sanctitum esset quod si quis cum ferro contionem intraret, continuo interficeretur. Et ille qui hanc legem edidit inter recto tempore de longinquo domum repetens, gladio cinctus, contionem intrauit. Ab vno astancium acclamatum est legem fore solutam. Ille protinus ut legem seruaret proprie gladio seipsum interemit. Rogo vos, edicito, qualiter iste parceret alteri peccanti qui non pepercit se ipsi.

¶ Moraliter modo iste gladius a parte dextra regula diuitum ex parte et propter inquorum ita est fauore obtusus quod vellet scindere butirum. Ex parte sinistra regula pauperum et extranearum ita malicia acuitur ut nec per mitissimam culpam relinquitur, multam et sic quasi pilos radere valeat. Vnde hodie iudices ferre gladium parati aperte sinistra totaliter pauperes permere, secundum illud Ysidori, *De summo bono,* libro tercio, grauius lacerantur pauperes a prauis iudicibus quam a cruentis hostibus. Sed ad dextram iudex iste non cingitur quia si diues delinquat ipsime transit. Hic est nota quod quando via est niue cooperta facile errat viator, et tunc bonum est remedium ad ortum et occasum solis respicere ut sic possit ymaginando viam tenore. Sic quando consciencia operitur fauore amicicie, bonum est intendere ad reum ueracionem eterne gloria tanquam ad ortum solis, et ad dampnacionem iehenne tanquam ad occasum.

¶ Item, secundum Bernardum, iustitia est vnicuique tribuere quod suum est, ut videlicet reddatur superiori obedienciam et reverenciam. Equaliter consilium auxilium, ut sic consilio erudiatur eius ignorancia, auxilio iuuetur eius indigencia. Item inferiori debetur custodia et disciplina.

¶ Exemplum istorum patet in Esther [1:12].

Quo ad primum de quodam qui percussit filium suum, Seuiri, eo quod contra iussum fecisset, quamuis feliciter incitasset, ne plus mali foret in exemplo imperii contempti quam boni in victoria hostis occisi.

Quo ad secundum exemplum de Codro rege Atheniensis, qui obeundo plus dilexit rem publicam quam seipsum.

Quo ad tercium, Aurelianus imperator fecit secundum suum fungi officio pedestri.

Et Octouianus fecit filios, scilicet, exerceri ad cursum ad saltum et huius, Judg. [3:2], si *tibi filii* sint erudiales.

Hic quoque nota quod ad hoc quod aliquis alium iuste corripiat uel iudicet, tria requiruntur. Primo quod in reprehendente sit iusticia, in reprehenso sit culpa, in rephrehensione modestia. Vnde in Psal. [140:5]: *Corripiet me* peccante *justus.* Ecce secundum *in misericordia*, ecce tercium et tunc sequitur *et increpabit me*. Nam increpacio que fit cum misericordia habet modestiam, Gal. vltimo [6:1]: *Si præoccupatus fuerit homo in aliquo delicto, vos, qui spirituales estis, hujusmodi instruite*.

¶ Hic eciam nota quod in omni causa lite certamine tria debent esse: iusta causa, iustus animus, iustus ordo.

¶ De primo, mala causa solet habere malum exitum, 1 Tim. 6[:12]: *Certa bonum certamen fidei*.

¶ De secundo, ut nichil fiat cum rancore, odio, uel fraude, hoc est contra illos qui prouocant uel exitant suos proximos ad litem, sicut fecit Golias contra David, 1 Reg. 17[:43-44]. Exemplum de lupo qui imposuit agno bidenti infernis quod traderet aquam suam, Eccli. 11[:9]: *De ea re que non molestat ne* certaueris.

¶ De tercio, requiritur iustus ordo quia nichil debet prepropere agi, Eccli. 28[:13]: *Certamen festinatum incendit ignem*.

¶ Exemplum de fatuo qui volens ignem extinguere apposuit paleam. Aulus Gellius, philosophus describt iustitiam sic: iusticia est puella pulcra in celum erecta, ceca vtroque oculo, manca vtraque manu quasi debet iudex habere sub ista descripcione primo quod debet habere intencionem rectam non corrumpta.

¶ Alioquin puella amisit suam virginitatem. Ideo dicitur Leu. 21[:14]: *Sordidam, atque* repudiatam *non accipiet.*

Item, debet esse ceca quia iudex non debet habere respectum dextri oculi ad potentiam diuitis nec ad fauorem amici, nec respectum sinistri oculi ad in- /f. 57ra/ potentiam pauperis nec ad odium inimici, Jac. 2[:2]: *Si introierit in conventum vir annulum aureum habens*, etc.

¶ Item, debet esse manca quia iudex non esse nimis remissus in dextra nec nimis austerus in sinistra, sed dolendum hodie multum est ista puella corrupta, Deut. 22[:20]: *Non est inventa in puella virginitas*. Quia iudices nostri statuerunt declinare oculos suos in terram. Sic dicitur in Psal. [25:10], et vbi manca esse debuit hodie iudicium, *dextera eorum repleta est muneribus.* Et secundum illud Prou. [3:16]: *In sinistra* eorum *diuitie et gloria.* Et hodie erecta est corrupta loco puelle, Ose. 4[:1-2]: *Non est veritas, Dei in terra, sed maledictum*, etc.

¶ Item, in quolibet iudicio tribunali est triplex personarum distinctio, scilicet, superiores et prefecti qui iuste decernendo hunc tribunali subesse. Et puritas consciencie potissime requiritur in iudice qui locum Dei tenet in terris et illud officium exercet quod nec angelis concessum est qui quamuis legantur esse assessores uel diuinorum iudicorum executores, non tamen iudices secundum [1] Thes. [4:17] super Quartum *Sententiarum,* Dist. 47. Et secundum Augustinum [Causa] 33, quest. 5, c. *Haec imago*. Propter iam dicta iustus habebit in premio iocunditatem sine dolore, Psal. [67:4]: *Justi epulentur, et exsultent in conspectu Dei, et delectentur* securitatem sine timore. Sap. 3[:1]: *Justorum animæ in manu Dei sunt*. Et in Psal. [111:7]: *In memoria æterna erit justus; ab auditione mala non,* societatem sine rancore. Psal. [36:29; 36:11]: *Justi autem hæreditabunt*, etc. *et delectabuntur in* multis *pacis*. Item dignitatem sine periculo, Sap. 5[:16]: *Justi in perpetuum vivent*, claritatem sine nubilo in anima aut in corpore, Matt. 13[:43]: *Fulgebunt justi[[2]](#endnote-2)* *sicut sol in regno Patris*. Et Sap. 3[:7]: *Fulgebunt justi et tamquam scintillæ*.

Item, perpetuitatem sine termino, Matt. 25[:46]: *Justi autem in vitam æternam*.

1. prohibentur ] Jerome *corr*. ibi F.128. [↑](#endnote-ref-1)
2. *justi* ] *add*. ~~et tanquam sintille~~ F.128. [↑](#endnote-ref-2)